text: Els propietaris de boscos diuen que estan sols contra la processionària - Regió7 :: El Diari de la Catalunya Central
  Els propietaris de boscos diuen que estan sols contra la processionària
  El Consorci Forestal de Catalunya reclama a l'Administració que destini més diners a la lluita
  esther espluga | solsona 16.02.2016 | 11:10
  Pins afectats per la processionària als boscos del Solsonès esther espluga
  Pins afectats per la processionària als boscos del Solsonès
  L'augment de la processionària del pi que afecta tot el territori català i la seva gestió per part del departament d'Agricultura, Ramaderia, Pesca i Alimentació ha portat els propietaris forestals a demanar a la Generalitat una intensificació dels esforços que s'hi destinen.
  Fonts de la direcció general de Forests asseguren que aquest any s'invertirà com a mínim el mateix pressupost que en l'anualitat anterior per tal de pal·liar els efectes de la plaga en els boscos del país, i que la tardor passada va permetre tractar 7.000 hectàrees de bosc. D'aquestes, només 200 corresponien a boscos de la comarca del Solsonès. Joan Rovira, secretari general del Consorci Forestal de Catalunya, afirma que "dubtem que s'estigui tractant la plaga amb la mateixa intensitat amb què es feia abans".